b'\n_START_ARTICLE_\nDiddy\n_START_SECTION_\n\xc5\xbdivljenjepis\n_START_PARAGRAPH_\nSean je svoje prve uspehe dosegel kot producent pevke Mary J. Blige, nato pa se je njegova kariera strmno vzpenjala. Izgradil je raperski imperij imenovan Bad Boy, pri katerem poleg njega samega ustvarjajo oz. so ustvarjali \xc5\xa1e pokojni Notorious B.I.G., Danity Kane, Shyne, Lox, Mase, Cassie, Yung Joc in mnogi drugi, predvsem v Ameriki uspe\xc5\xa1ni glasbeniki. Puffy je postal tudi ena najve\xc4\x8djih ikon svetovne glasbene industrije, odprl svojo znamko oblek imenovano\xc2\xa0\xc2\xbbSean John\xc2\xab, \xc5\xa1e danes pa velja za najbogatej\xc5\xa1ega raperja. V prvi vrsti je Puffy sicer producent, aran\xc5\xbeer in avtor glasbe, ravno zato so mu pri plo\xc5\xa1\xc4\x8di\xc2\xa0\xc2\xbbPress Play\xc2\xab, pri pisanju tekstov na pomo\xc4\x8d prisko\xc4\x8dili mnogi eminentni mainstreamovski in podtalni raperji. Besedila so \xc5\xbee od nekdaj najve\xc4\x8dja rakrana Puffyja. Tokrat so mu kot gostje in na pomo\xc4\x8d prisko\xc4\x8dili Pharoahe Monch, Cee-Lo (Gnarls Barkley, Goodie Mob), pevka Nicole iz skupine Pussycat Dolls, raper Nas, Big Boi iz OutKast, Fergie iz Black Eyed Peas, pa zvezdni\xc5\xa1ke pevke Christina Aguilera, Mary J. Blige, Ciara, Jamie Foxxx, Brandy, Keyshia Cole in Avant. Za beate so se poskrili najve\xc4\x8dji mojstri hiphoperskih beatov, od Kanye Westa, Just Blaza, Pharrella, do Havoca iz Mobb Deep, Will.I.Am ter Rich Harrison._NEWLINE_Artist, neko\xc4\x8d znan pod imenom Puff Daddy, se s svojimi spremembami imen \xc5\xa1e sedaj ne more sprijazniti. V Ameriki namre\xc4\x8d nastopa pod imenom Diddy, drugod po svetu pa je \xc5\xa1e vedno znan pod imenom P. Diddy.'